**MATEMATIKA**

PONEDELJEK, 30. 3. 2020

* Geometrijska telesa, DZ stran 99
* Oglej si slike geometrijskih teles: kocka, kvader, valj, krogla.
* Imaš doma predmete, ki so podobnih oblik?
* Kateri predmeti so podobni krogli? Poišči jih in si jih oglej. Koliko mejnih ploskev imajo, oglišč in koliko robov?

primer: frnikola, žoga…

* Kateri predmeti so podobni valju? Poišči jih in si jih oglej.

primer: flomaster, lepilo v stiku, kovanec…

* Kateri predmeti so podobni kvadru? Poišči jih in si jih oglej.

primer: škatle, zvezek, knjiga…

* Kateri predmeti so podobni kocki? Poišči jih in si jih oglej.

primer: igralna kocka…


* **ZAPIS V ZVEZEK**

Napiši naslov: **GEOMETRIJSKA TELESA**

* Nariši podoben kvader kot je v delovnem zvezku (poglej tudi priloženo sliko spodaj).

Obvezno uporabljaj ravnilo, riši s svinčnikom, po črtah v zvezku.

* Označi mejno ploskev, en rob in eno oglišče.



* Prilepi v zvezek spodnjo preglednico (ali jo sam nariši) in jo izpolni.

|  |  |  |  |  |
| --- | --- | --- | --- | --- |
|  | KVADER | KOCKA | VALJ | KROGLA |
|  | Rezultat iskanja slik za geometric cubeRezultat iskanja slik za geometric cube |  | Rezultat iskanja slik za geometric cylinder | Rezultat iskanja slik za geometric shapes sphere |
| mejne ploskve |  |  |  |  |
| robovi |  |  |  |  |
| oglišča |  |  |  |  |

1. naloga DZ stran 99

Beri preglednico in označi pravilnost zapisanih trditev.

* Za ponovitev lahko, če želiš, v zvezek rešiš te naloge:

1. V sobi so 4 mize, na vsaki je 9 knjig.

Koliko je vseh knjig?

2. V trgovini je 7 polic. Na vsako polico je prodajalka postavila 10 kozarcev.

Koliko je vseh kozarcev?

3. V shrambi je na 5 policah 30 kg moke. Na vsaki polici je enaka količina moke.

Koliko kilogramov moke je na vsaki polici?

4. V vreči je 80 kg krompirja. Na mesec ga porabimo 10 kg.

Koliko mesecev bomo imeli krompir?

5. V gledališče je odšlo 100 otrok. Zasedli so 10 vrst v gledališču.

Koliko otrok je sedelo v eni vrsti, če so vse vrste imele enako število sedežev?

**GEOMETRIJSKA TELESA** TOREK, 31. 3. 2020

* Reši naloge v DZ stran 100.
* Reši delovni list, rešitve zapiši v zvezek.

**DELOVNI LIST**

1. Otroci tekmujejo v branju. Brali so 5 dni. Metka je prebrala vsak dan 8 strani, Janko 9 strani in Miha 6 strani. Koliko strani je prebral vsak? Kdo je zmagovalec?

2. Izračunaj, koliko nog imajo živali. Napiši račune.

* 6 rac: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* 9 krav: \_\_\_\_\_\_\_\_\_\_\_\_\_\_\_\_\_\_\_\_\_\_\_\_
* 10 petelinov: \_\_\_\_\_\_\_\_\_\_\_\_\_\_\_\_\_\_\_
* 8 pajkov: \_\_\_\_\_\_\_\_\_\_\_\_\_\_\_\_\_\_\_\_\_\_
* 7 pikapolonic: \_\_\_\_\_\_\_\_\_\_\_\_\_\_\_\_\_\_

3. Na vrtu je v 9 vrstah posajenih 63 tulipanov. Koliko tulipanov je v eni vrsti?

4. Matej ima 8 zajčnikov in v vsakem 7 zajcev. Jure ima 7 zajčnikov in v vsakem 8 zajcev. Kdo ima več zajcev?

5. Oče je star 40 let. Ana je štirikrat mlajša od njega. Koliko je stara Ana?


6. 45 cm traku razrežemo na 9 enakih delov. Koliko centimetrov meri en del traku?

7. Pia ima 7 bonbonov, Jure pa jih ima osemkrat več. Koliko bonbonov ima Jure?

8. V vreči je 27 kroglic. Pravično jih razdeli med 9 otrok. Koliko kroglic dobi vsak?

**GEOMETRIJSKI LIKI SREDA, 1. 4. 2020**

* Preberi strip v delovnem zvezku na strani 101.
* Naredi zapis v matematični zvezek kot na fotografiji spodaj. **Stranica** je ravna črta, ki omejuje lik.

 ZAPIS V ZVEZEK

* V delovnem zvezku reši naloge na straneh 102 in 103.

**LIKI ČETRTEK, 2. 4. 2020**

* Ponovimo:

- LIKE VEDNO RIŠEMO Z OŠILJENIM SVINČNIKOM S POMOČJO RAVNILA.

* ZAPIS V ZVEZEK

V matematični zvezek nariši šestkotnik po navodilih:

* najprej označi oglišča (vemo, da ima šestkotnik 6 oglišč, zato označi 6 točk A, B, C, D, E, F, ki pa ne smejo ležati v ravni liniji);
* točke med seboj poveži z ravnimi črtami oz. stranicami

|  |  |
| --- | --- |
| C:\Users\Toshiba\Downloads\20200325_154041.jpg | C:\Users\Toshiba\Downloads\20200325_154122.jpg |

* Na enak način v zvezek nariši še trikotnik, štirikotnik in petkotnik. Označi oglišča in stranice. Za vsak lik napiši, koliko stranic in koliko oglišč ima.
* Reši naloge v delovnem zvezku na strani 104, 105.

**PETEK, 3. 4. 2020**

Dan za utrjevanje, ponavljanje. Lahko rešujeješ kakšne interaktivne naloge.

Mogoče v spletni vadnici [www.moja-matematika.si](http://www.moja-matematika.si) ali na lilibi.si

Ali pa mogoče urediš kakšno stvar za nazaj, če ti ni uspelo vsega.

Po želji.